Shein

שִׁיאִין (בסינית: 希音; נכתב באנגלית: SHEIN, ולכן נפוצה ההגייה השגויה "שֵׁיין") היא חברת קמעונאות אינטרנטית של אופנה מהירה סינית. החברה ידועה במחירים הנמוכים בהם היא משווקת ביגוד המיוצר בסין.

היסטוריה 
Shein נוסדה בשנת 2008 בנאנג'ינג שבסין על ידי כריס שו. האתר המקורי של המותג היה Sheinside.com (קרי "שִׁיאִינְסָייד", בתרגום חופשי מאנגלית לקויה "היא בפנים") ונמכרו בו בגדי נשים בלבד. בשלבים הראשונים שלה, החברה הייתה יותר עסק דרופשיפינג מאשר עסק קמעונאי. החברה לא הייתה מעורבת בעיצוב וייצור הבגדים ובמקום זאת הייתה מקבלת את מוצריה משוק הבגדים הסיטונאי בגואנגג'ואו. בשנת 2014, החברה יצרה שרשרת אספקה משלה ורכשה את "Romwe", חברת קמעונאות נוספת של מסחר אלקטרוני סינית.

בשנת 2015, שונה שם המותג ל-Shein.

בשנת 2020, שיאין היה המותג המדובר ביותר בטיקטוק וביוטיוב והמותג הרביעי הכי מדובר ברשת האינסטגרם.

עד שנת 2013 היו לחברה 100 עובדים, וכבר הקימו את המטה שלה בגואנגג'ואו, סין.

כמו כן בשנת 2018, החברה חוותה פריצת אבטחה שחשפה את כתובות האימייל והסיסמאות של 6.42 מיליון משתמשים, מה שהוביל מומחי אבטחה לבקר בחריפות את אסטרטגיית האבטחה של החברה ואת חוסר היכולת להגן כראוי על המידע של לקוחותיה.

ביוני 2020, אפליקציית Shein נאסרה לשימוש בהודו בשל חשש לפרטיות. ביולי 2020 מכרה החברה שרשרת עם צלב קרס שלאחר מכן הוסרה מהאתר לאחר ביקורות מהמשתמשים (המותג הבהיר כי מדובר בסמל דתי בודהיסטי, לא בצלב הקרס הנאצי).

ב, החברה נסחרת בלמעלה מ-220 מדינות. במאי 2021, היישומון של החברה היה אפליקציית הקניות שבוצעו הכי הרבה הורדות שלה בארצות הברית. לפי בלומברג ביזנסוויק, המודל העסקי של החברה הרוויח ממלחמת הסחר בין ארצות הברית לסין.

עד יוני 2021, לחברה היה נתח שוק של 28% באופנה המהירה בארצות הברית.

ביקורת
הביקורת על פעילות החברה נוגעת לרוב לתנאי ההעסקה והייצור ולפגיעה בסביבה.

נוסף על תהליך הייצור שדורש משאבים מהסביבה ככול חברת אופנה, Shein גם משנעת את מוצריה באריזות קטנות שאינן מתכלות ברחבי בעולם ובכך מוסיפה לזיהום. 95.2% ממוצריה של Shein מכילים פלסטיק, ובחלקם, זהו המרכיב העיקרי או היחיד. בנוסף, בבדיקה מדגמית שביצע ארגון הסביבה ״גרינפיס״ באירופה, שרכש מוצרים באתר ובחנויות הפופ אפ של החברה באירופה, נבדקו 47 ממוצרי החברה ו־15 מהם הכילו כימיקלים המפרים את תקנות האיחוד האירופי בריכוזים מסוכנים

בשנת 2021, מעצבים עצמאיים שונים התלוננו על עותקים של פריטיהם שנמכרו על ידי שיאין ללא אישור, והיו קריאות לחרם על החברה. החברה משתמשת במודל עסקי של אופנה מהירה על רקע שיטות עבודה לא אתיות כדי להשיג מחירים נמוכים.

באוגוסט 2021 סוכנות הידיעות רויטרס פרסמה תחקיר מקיף העוסק בתנאי ההעסקה של החברה בפסי הייצור שלהם, שהם נחשבים תנאי עבדות על פי חוק העבדות המודרנית של בריטניה וגם אוסטרליה.

באוקטובר 2022, תחקיר שערך ערוץ 4 הבריטי 'מאחורי אתר שיאין' Inside the Shein Machine: UNTOLD חשף כי תנאי העבודה במפעלים של החברים לא עומדים בחוקי ההעסקה הסיניים וכוללים ימי עבודה של 18 שעות ללא הפסקה, עבודה רצופה כל החודש עם יום חופשי יחיד, שכר זעום וקנסות גבוהים על טעויות בייצור. החברה התנערה מהמוצג בסרט בטענה כי אלו מפעלים שאומנם עבדו עבורה אך הפרו חוזי עבודה ביצירת תנאים אלו לעובדים.

באוקטובר 2023, כשברקע מלחמת חרבות ברזל, משתמשי אינטרנט ישראלים מחו כנגד החברה, בטענה שהחברה פוגעת בישראל על ידי מכירת דגלי פלסטין באתר האינטרנט שלה. לעומת זאת, כשמשתמשים חיפשו באתר "דגל ישראל", הם נתקלו בקישור שבור, וחיפוש מילת המפתח "דגל" הוביל לדפים המציגים דגלים של מדינות אחרות אך לא דגל ישראל. עקב תגובה ציבורית ולחץ מצד צרכנים ישראלים, שיאין הסירה את דגלי פלסטין מאתר האינטרנט שלה. היו שטענו שבכך החברה תומכת בארגון הטרור חמאס. משפיענים ישראלים ששיתפו פעולה בעבר עם החברה קיבלו מהחברה הודעה שכרגע החברה משעה את שיתוף הפעולה בקמפיינים פרסומיים שלהם הנוגעים לחברה. בנוסף, החברה השעתה כל משלוח חינם לישראל בתגובה למחלוקת.

קישורים חיצוניים

הערות שוליים 

אופנה במדינות המערב במאה ה-21
חברות סיניות
אתרי אינטרנט סיניים
חברות אופנה סיניות
אתרי אינטרנט שהושקו ב-2008
חברות סינגפוריות
חברות מסחר אלקטרוני